હિંમતનગર તાલુકાના શેરડીટીંબા ગામમાં રવિવારે સવારના સમયે દંપતીને તિક્ષ્ણ હથિયારના ઘા કરી મોતને ઘાટ ઉતારી દીધા બાદ આરોપી ત્યાંથી ફરાર થઈ ગયો હતો આ અંગે ગાંભોઈ પોલીસ મથકે ગુનો નોંધી હત્યારાની ધરપકડ કરવાના ચક્રો ગતિમાન કરી દેવામાં આવ્યા છે, અને તેના સગા સંબંધીઓના ત્યાં પણ તેની શોધખોળ આદરી દેવામાં આવી છે, એટલું જ નહીં તેના મિત્રોની પણ આકરી પુછપરછ કરવામાં આવી છે, તેમજ મૃતકનું બાઈક લઈને તે ફરાર થયો હતો તે બાઈકના નંબરના આધારે પણ બાતમીદારોને પોલીસે સક્રિય કરી દીધા છે.